section_heading: Struka o autoru
paragraph_text: ''“Da je išlo po planu, četrdesetogodišnji Jurica Galić, završeni poštansko-telekomunikacijski tehničar iz Splita, živio bi mirnim životom i radio u struci, tj. kao poštar. Ali, umjesto da nosi torbu s uplatnicama i predmete naručene dostavom, Juka je na leđa stavio ruksak, uz bok fotoaparat i vlastitim sredstvima krenuo u daleki svijet… Zahvaljujući tom njegovom životnom zaokretu, pak, saznali smo štošta o zakutcima svijeta, počevši od zabiti bliskog nam Balkana pa sve do Indokine. Juka je tako postao naš 'National Geographic' iz susjedstva, “Google” kojega možemo sresti na kavi i upitati pošto je verdura u Vijetnamu..."''